د گات شرو بیین استثمار، جئنیا فره ای د ضد اسپانیایا پیش اوما که دو بیشترشو شکس حردن و نتونستن وضع آلشتی د گات خوشو بئین. آخری جنئیا د ای دسه خودصلاداری خوشه د اسپانیا میهاست، نها د خودصلادار بیین سنت دومنیگو د سال ۱۸۰۴ (که ایسین د هائیتی نوم دیاره) یه باعث بی که دیوونداریا شورشتی د شورشت سال 1810 زایشتی حامین داری بکن: ای شورشت وه دس سمیون بولیوار و فرانسیسکو دی سانتاندر وه خوئی انجوم گرت. سیمون بولیوار بی اولی رئیس کومره ولات کلمبیا و فرانسیسکو دی سانتاندر بی وه جانشنی رئیس‌ کومره ولات و نها د کنار گرتن بولیوار، دی سانتاندر بی وه دوئمین رئیس کومره ولات کلمبیا. ای شورشت د سال 1819 د خوئی انجوم گرت، د گاتی که جاگه سلطنتی گراندا نو کومره ولات کلمبیا گپ بی و ای ولات د راستکی بی وه هومدنگ اکوادور و ونزوئلا . پاناما ایسنی که تا سال ۱۹۰۳ یه گله جا د کلمبیا بی وه ئم اندوم ای یکاگری بی.